गृहस्थ आश्रम में भी ईश्वर प्राप्ति संभव
Updated Sun, 27 May 2012 12:00 PM IST
मुगलसराय। नगर स्थित अग्रवाल सेवा संस्थान में चल रहे प्रवचन में शनिवार को दूसरे दिन सच स्वरुपा मां जसजीत जी ने कहा कि परमपिता परमेश्वर को प्राप्त करने हेतु अनेक मार्गों का अनुसरण आदि काल से मानव करता आ रहा है। जैसे ब्रह्मचर्य व्रत का पालन करना, वानप्रस्थ को जाना, योग विधि, तपस्या, सन्यास आदि। उन्होंने कहा कि संसार में विश्वामित्र ही एकमात्र योगी होगी हुए थे परंतु उन्हाेंने भी ईश्वर को प्राप्त नहीं किया। मां जसजीत ने ईश्वर प्राप्ति हेतु गृहस्थ आश्रम को ही सच्चा मार्ग बतलाया, क्योंकि जिसने भी ईश्वर को पाया वह गृहस्थ आश्रम में ही था। मनुष्य को काम, क्रोध, लोभ, मोह, और अहंकार से रहित होना चाहिए। बांसुरी का उदाहरण देकर मां ने स्पष्ट किया कि मनुष्य को बांसुरी की तरह अंदर से खाली होना चाहिए। इस अवसर पर दूर-दूर से आए भक्त मां के प्रवचन सुनकर आह्लादित हो रहे थे। प्रवचन के बाद भक्ताें में प्रसाद का वितरण किया गया। मां ने कहा कि मन का स्वार्थी होना दुख का कारण हैं। स्वार्थी नहीं परमार्थी बनिए। मोह दुख का दूसरा कारण हैं। मोह मकड़जाल है। उन्होंने का कि सभी मनुष्य एक ही चाहत एक ही कामना रखता है कि उसे सुख की प्राप्ति हो। सच्चे सुख की प्राप्ति कैसे हो सकती है। उस परम सुख के प्राप्ति का एक मात्र साधन है मन पर नियंत्रण करना। मन जिस ओर चलता है जिधर दौड़ता है उधर दौड़ते हैं। सच तो यह है कि आप मनोकूल फल प्राप्ति हेतु अनेकों कर्म कर जाते हो जिसे नहीं करना चाहिए।